Okrúhlovce

Okrúhlovce (staršie: hlístovceheslá hlístovce a hlísty. In: BELŠÍNKOVÁ, Otília, ed. et al. Malá slovenská encyklopédia. Bratislava: Encyklopedický ústav SAV, 1993. ISBN 80-85584-12-3. S. 257hlístovce. In: BETINA, Vladimír et al. Malá encyklopédia biológie. Bratislava: Obzor, 1975. S. 168Nomenklatúra zoologickej systematiky. In: Slovenské odborná názvoslovie 1953, č. 1; zriedkavo okrúhle červy, oblé červy; zastarano hlísty okrúhle; lat. Nemathelminthes Gegenbaur 1859, čiastočné synonymum je Aschelminthes Grobben 1910) je taxón používaný v starších systémoch živočíchov.

Jeho vymedzenie sa jednak časom menilo a jednak bolo vždy sporné. Nasledujú príklady jeho vymedzenia:
Podľa Ottovho slovníka naučného Nemathelminthes zahŕňa to, čo dnes označujeme ako Nematoda a niekedy aj taxóny Acanthocephali a Gordiidae (strunovce).
Podľa SNS 1932 Nemathelminthes zahŕňa taxóny (rady) Nematodes a Acanthocephali 
Podľa Kratochvíl-Bartoš 1954 Nemathelminthes zahŕňa taxóny (triedy) Nematoda a Nematomorpha (vrátane Acanthocephala); taxóny Gastrotricha, Rotifera a Kinorhyncha sú zaradené mimo okrúhlovcov 
Podľa Korbel et al. 1980 Nemathelminthes zahŕňa taxóny Nematoda, Gastrotricha, Rotifera, Acanthocephala, Nematomorpha a Kinorhyncha 
Podľa Stöcker 1986 Nemathelminthes alebo Aschelminthes zahŕňa taxóny Nematoda, Nematomorpha, Rotatoria, Acanthocephala, Gastrotricha a Kinorhyncha 
Podľa Korbel et al. 1997  Nemathelminthes zahŕňa taxóny Nematoda a Gastrotricha (taxóny Rotifera, Acanthocephala, Godiacea/Nematomorpha a Kinorhyncha sú zaradené mimo okrúhlovcov)  (Poznámka: prvé vydanie (1980) sa volalo Z našej prírody-živočíchy) 
Podľa Dictionary of Scientific and Technical Terms  
Nemathelminthes zahŕňa taxóny Nematoda, Nematomorpha, Rotatoria, Acanthocephala, Gastrotricha a Kinorhyncha.
Aschelminthes je uvedený ako samostatné heslo, ale nie je v texte jasne opísaný.
Podľa GSE 1979 Nemathelminthes alebo Aschelminthes zahŕňa taxóny Nematoda, Nematomorpha, Rotatoria, Acanthocephala, Gastrotricha, Kinorhyncha a Priapulida.
Podľa Biopedie Nemathelminthes zahŕňa taxóny Nematoda a Cephalorhyncha (=Nematomorpha, Priapulida, Kinorhyncha a Loricifera), pričom staršie zahŕňal aj Rotatoria (Vo vtedajšej učebnici Biológie pre 1. roč. stredných škôl, na ktorej je prevažne založená textová časť Biopedie, je uvedený zjednodušený systém, ktorý vôbec nespomína - okrem iného - taxón Cephalorhyncha; podľa tohto zjednodušeného systému teda okrúhlovce zahŕňali staršie Nematoda a Rotatoria a novšie len Nematoda)LENOCHOVÁ, Mária et al. "Biológia pre 1. ročník gymnázia". 3. vyd. Bratislava: Slovenské pedagogické nakladateľstvo, 1994. ISBN 80-08-02318-X. S. 136-137
Podľa Cavalier-Smith 1998 Nemathelminthes zahŕňa taxóny Nematoda, Nematomorpha, Priapozoa (=Priapulida) a Kinorhyncha 
Podľa Waggonera Nemathelminthes alebo Aschelminthes zahŕňa taxóny Nematoda, Nematomorpha, Rotifera, Acanthocephala, Gastrotricha, Kinorhyncha, Priapulida, Chaetognatha, Cycliophora a Loricifera 
Podľa V. Franca je Nemathelminthes bývalý taxón, ktorý zahŕňal taxóny (kmene) Nematoda, Gastrotricha a Rotifera, ale dnes zahŕňa - ak sa vôbec použije - už len Nematoda. Dodáva, že Argumentom pre toto zlučovanie sú niektoré spoločné znaky: trojhranný hltan, eutélia, gonochorizmus, extrémne determinované brázdenie vajíčka a priamy vývin. Poznatky získané novším bádaním dokazujú, že ich rozdelenie na 3 kmene (alebo prinajmenšom oddelenie bývalých tried Gastrotricha a Rotifera od Nemathelminthes) bolo opodstatnené. Skutočne, Nematoda sú zvyšným dvom skupinám vzdialené v mnohých znakoch: úplná redukcia obrvenia, stavba vylučovacej sústavy a kutikuly na povrchu tela, ako i silná tendencia k parazitizmu (a k vzniku syncytiálneho epidermu). 

 Referencie 

 Externé odkazy